b'\n_START_ARTICLE_\nHuippujengi\n_START_SECTION_\nKiipeilij\xc3\xa4t\n_START_PARAGRAPH_\nOhjelmassa kilpailivat Antti Reini, Janne Niinimaa, Minna Parikka, Leena Harkimo, Antti Luusuaniemi, Cristal Snow, Lola Wallinkoski sek\xc3\xa4 Tuija Pehkonen._NEWLINE_Kilpailijoita ohjeisti retkikunta, jonka johtajana toimi Mikko Vermas. Vermaksen tiimiin kuuluivat Antti Inkinen (koulutus- ja varustevastaava), Heikki Karinen (retkikunnan l\xc3\xa4\xc3\xa4k\xc3\xa4ri), Juha Marttila (kouluttaja, retkikunnan varajohtaja), Arri Leino (kouluttaja), Tomi Myllys (kouluttaja) sek\xc3\xa4 Juha Ohtonen (kouluttaja)._NEWLINE_Yksik\xc3\xa4\xc3\xa4n kilpailijoista ei lopulta p\xc3\xa4\xc3\xa4ssyt etenem\xc3\xa4\xc3\xa4n Tocllarajun huipulle. Finaalissa kilpailijat Antti Reini ja Leena Harkimo. Reini joutui luovuttamaan kisan noin kahden tunnin kuluttua matkan alettua kohti huippua, sill\xc3\xa4 h\xc3\xa4n sai pahoja vatsakramppeja. Harkimo pystyi etenem\xc3\xa4\xc3\xa4n 5\xc2\xa0850 metrin korkeuteen, mutta vuorella vallinnut myrsky yltyi liian kovaksi ja Harkimo totesi tuulen koituneen h\xc3\xa4nelle ylivoimaiseksi.'